Isis valtasi Saddam Husseinin aikana kemiallisia aseita valmistaneen rakennuskompleksin - Ulkomaat - Ilta-Sanomat
Isis valtasi Saddam Husseinin aikana kemiallisia aseita valmistaneen rakennuskompleksin
Järjestön ei uskota kykenevän valmistamaan vanhoista ja saastuneista aineista toimivaa kemiallista asetta. Sen sijaan myrkkyjä voidaan käyttää esimerkiksi pommeissa.
Ääri-islamistinen jihadistijärjestö Isis on ottanut haltuunsa Saddam Husseinin aikaisen kemiallisia aseita valmistaneen rakennuskompleksin Irakissa torstaina, yhdysvaltalaisviranomaiset kertovat.
– Olemme saaneet tiedon, että he ovat vallaneet al-Muthana-kompleksin, Yhdysvaltain ulkoministeriön tiedottaja Jen Psakihttp://www.is.fi/haku/?query=jen+psaki kertoi uutistoimisto AFP:lle Expresseninhttp://www.expressen.se/nyheter/extremistgruppen-isis-intog-kemvapenfabrik/ mukaan.
Vajaan 100 kilometriä Bagdadista pohjoiseen sijaitsevassa al-Muthanan rakennuskompleksissa on Yhdysvaltain keskustiedustelupalvelu CIA:n vuonna 2007 julkaistun raportinhttps://www.cia.gov/library/reports/general-reports-1/iraq_wmd_2004/chap5_annxB.html mukaan varastoituna vahingoittuneita ja saastuneita kemiallisia aseita, kuten sinappikaasua ja sariinia, jotka ovat varastoituna bunkkereihin. Brittilehti The Telegraphinhttp://www.telegraph.co.uk/news/worldnews/middleeast/iraq/10913275/Isis-storms-Saddam-era-chemical-weapons-complex-in-Iraq.html haastattelema Britannian kemiallisten aseiden rykmentin entinen komentaja Hamish de Bretton-Gordonhttp://www.is.fi/haku/?query=hamish+de+bretton-gordon ei kuitenkaan usko, että järjestö kykenisi valmistamaan käyttökelpoista kemiallista asetta vaan sen sijaan käyttäisivät myrkkyjä esimerkiksi pommeissa.
– Olemme edelleen huolissamme siitä, että Isis ottaa minkä tahansa sotilaallisen paikan haltuunsa, sanoi Psaki The Telegraphin mukaan.
– Emme usko kompleksin sisältävän kemiallisia aineita, joilla olisi sotilaallista arvoa ja olisi erittäin vaikeaa, ellei jopa mahdotonta siirtää materiaalit pois turvallisesti.
Yhdysvaltain keskustiedustelupalvelu CIA:n vuoden 2007 raportin mukaan al-Muthanassa alettiin valmistaa sinappikaasua 70-luvun ja 80-luvun taitteessa. Sariinia alettiin valmistaa vuoteen 1984 mennessä. Persiansodan jälkeen al-Muthanaa käytettiin kemiallisten aseiden tuhoamiseen.
Obama: Yhdysvallat valmis kohdennettuihin sotatoimiin Irakissa
Presidentti Barack Obaman mukaan Yhdysvallat kasvattaa tukeaan Isis-kapinallisia vastaan taistelevalle Irakille. Lue lisää ›
Yhdysvaltalaiset F-18-hävittäjät lentävät Irakin yllä
Yhdysvallat aloitti tiedustelulentojen lentämisen Irakin yllä keskiviikkona. Lentoja suorittavat F/A-18 "Super Hornet" -malliset hävittäjät. Lue lisää ›